મળતી માહિતી અનુસાર દાંતા તાલુકાના વિજલાસણના જોરાપુરાના હઠીસિંહ રણછોડસિંહ ચૌહાણ (ઉં.વ.60) સોમવારે સવારે છ વાગે જંગલ વિસ્તારમાં કુદરતી હાજતે ગયા હતા. ત્યારે ત્યાં અચાનક બે બચ્ચાં સાથે આવી ચડેલા માદા રીંછે તેમના ઉપર હુમલો કર્યો હતો. અને હઠીસિંહનું માથું ફાડી ખાદ્યું હતું અને શરીરના બીજા ભોગોમાં પણ ગંભીર ઇજાઓ પહોંચાડી હતી. તેમની હાલત જોતા તાત્કાલિક દાંતા રેફરલમાં સારવાર માટે લઈ જવાયા હતા. જ્યા હાલતમાં સુધાર ન આવતા, વધુ સારવાર માટે પાલનપુર સિવિલમાં લાવવામાં આવ્યા હતા. આમ આ ઘટનાથી સમગ્ર વિસ્તારમાં ચકચાર મચી હતી.